ชนสยองดับ 7 ศพ บรรทุกพุ่งข้ามเลนประสานงาอีซูซุ มิว เอ็กซ์ที่บางสะพาน
เครดิตภาพบางส่วน: สวพ.FM91,เกิดอุบัติเหตุรถบรรทุก 6 ล้อ เสียหลักพุ่งข้ามเลนประสานงาอีซูซุ มิว เอ็กซ์อย่างจัง บนถนนเพชรเกษม ขาเข้ากทม. ช่วง อ.บางสะพาน จ.ประจวบคีรีขันธ์ ส่งผลให้มีผู้เสียชีวิต 7 ราย,เมื่อช่วงเช้าที่ผ่านมา วันที่ 2 ก.ค.61 พ.ต.ท.พงษ์สันต์ ชัยพันธ์ รอง ผกก.(ป) สภ.บางสะพาน จ.ประจวบคีรีขันธ์ รับแจ้งมีอุบัติเหตุรถบรรทุก 6 ล้อเสียหลักข้ามเกาะกลางถนนพุ่งชนรถยนต์มีผู้บาดเจ็บและเสียชีวิตหลายราย บนถนนเพชรเกษมขาเข้า กทม. หลังรับแจ้งจึงประสานเจ้าหน้าที่กู้ภัย เดินทางตรวจสอบที่เกิดเหตุพร้อมรับผู้บาดเจ็บ,จากการสอบสวนเบื้องต้นทราบว่า ที่เกิดเหตุบนถนนเพชรเกษม ขาเข้า มุ่งหน้ากรุงเทพฯ 386+300 ก่อนถึงกรมป่าไม้ บางสะพาน รถบรรทุกพ่วง 6 ล้อ ฮีโน่ ทะเบียน 82-7991 สุรินทร์ ซึ่งบรรทุกขี้ยางมาเต็มคัน เสียหลักเฉี่ยวกับรถปิกอัพอีกคัน ก่อนพุ่งข้ามเลนชนรถยนต์อีซูซุ มิว เอ็กซ์ 2กล-2244 กทม. สีขาว ที่วิ่งสวนมา ทำให้ผู้โดยสารภายที่นั่งมาในรถจำนวน 6 คน รวมทั้งคนขับเสียชีวิตทั้งคัน ซึ่งสภาพรถพังเสียหายยับเยิน ส่วนร่างคนขับรถบรรทุกเสียชีวิตติดอยู่บริเวณหน้ารถ ขณะที่ภรรยาที่นั่งมาด้วยกัน บาดเจ็บเล็กน้อย,อย่างไรก็ตาม หลังตรวจสอบที่เกิดเหตุแล้ว จึงบันทึกภาพไว้เป็นหลักฐาน,สำหรับความคืบหน้าจะรายงานให้ทราบต่อไป.
เกิดอุบัติเหตุรถบรรทุก 6 ล้อ เสียหลักพุ่งข้ามเลนประสานงาอีซูซุ มิว เอ็กซ์อย่างจัง บนถนนเพชรเกษม ขาเข้ากทม. ช่วง อ.บางสะพาน จ.ประจวบคีรีขันธ์ ส่งผลให้มีผู้เสียชีวิต 7 ราย
ชนสยอง,พุ่งข้ามเลน,ประสานงา,บางสะพาน,ประจวบคีรีขันธ์,ข่าวทั่วไป